Source: https://www.zakonypreludi.sk/zz/1971-55
Timestamp: 2019-10-22 16:38:42+00:00

Document:
55/1971 Zb. Zákon Slovenskej národnej rady o voľbách do Slovenskej národnej rady | Aktuálne znenie
55/1971 Zb.
Zákon č. 55/1971 Zb.Zákon Slovenskej národnej rady o voľbách do Slovenskej národnej rady
Čiastka 17/1971
Platnosť od 08.07.1971 do15.03.1990
Účinnosť od 01.08.1971 do15.03.1990
DRUHÁ ČASŤ - Zoznamy voličov (§ 5 - § 9)
TRETIA ČASŤ - Volebné obvody (§ 10 - § 12)
ŠTVRTÁ ČASŤ - Volebné okrsky (§ 13)
PIATA ČASŤ - Volebné komisie (§ 14 - § 22)
ŠIESTA ČASŤ - Kandidáti (§ 23 - § 28)
SIEDMA ČASŤ - Voľby (§ 29 - § 48)
ÔSMA ČASŤ - Doplňovacie voľby (§ 49)
DEVIATA ČASŤ - Záverečné ustanovenia (§ 50 - § 52)
Aktuálne znenie 01.08.1971 - 15.03.1990
Pracujúci ľud volí za poslancov Slovenskej národnej rady občanov oddaných veci socializmu, politicky i odborne vyspelých s vysokými morálnymi vlastnosťami, schopných zabezpečovať úlohy Slovenskej národnej rady a organizovať a zjednocovať tvorivé sily pracujúcich v úsilí o všestranný rozvoj socialistickej spoločnosti.
(1) Právo voliť do Slovenskej národnej rady majú všetci občania Československej socialistickej republiky, ktorí v deň voľby dovŕšili 18 rokov, bez ohľadu na národnosť, pohlavie, náboženské vyznanie, zamestnanie, dobu pobytu, sociálny pôvod, majetkové pomery a predchádzajúcu činnosť.
(3) Ak sa konajú voľby do Slovenskej národnej rady súčasne s voľbami do ostatných zastupiteľských zborov, sú zoznamy voličov spoločné.
(1) Najneskôr 30 dní predo dňom voľby vyloží miestny národný výbor zoznamy voličov, aby občania mohli do nich v úradných miestnostiach nazrieť. O vyložení zoznamov voličov upovedomí miestny národný výbor občanov v mieste obvyklým spôsobom.
(2) V obciach, v ktorých je viac ako 5 000 osôb zapísaných do zoznamov voličov, zariadi miestny národný výbor, aby bol v každom dome vyložený zoznam voličov, ktorí v dome bývajú. Miestny národný výbor môže takéto opatrenie urobiť aj v obci, ktorá má menej ako 5 000 osôb zapísaných do zoznamov voličov.
(1) Každý občan môže ústne alebo písomne upozorniť miestny národný výbor na chyby a nesprávnosti v zozname voličov a navrhnúť opravu. Miestny národný výbor je povinný o upozornení rozhodnúť do 3 dní a buď vykonať príslušnú opravu v zozname voličov, alebo písomne sťažovateľovi oznámiť, z akých dôvodov opravu nemožno vykonať.
(2) Ak bude návrh zamietnutý, môže ho občan predložiť okresnému súdu príslušnému podľa volebného okrsku; súd je povinný rozhodnúť do 3 dní. Pre konanie platia ustanovenia Občianskeho súdneho poriadku o preskúmavaní rozhodnutí iných orgánov. Podľa rozhodnutia súdu vykoná miestny národný výbor opravu v zozname voličov. Konanie pred súdom nepodlieha súdnemu poplatku.
Pre voľby do Slovenskej národnej rady sa vytvorí v Slovenskej socialistickej republike 150 volebných obvodov.
(1) Predsedníctvo Slovenskej národnej rady určí volebné obvody a ich zoznam uverejní najneskôr 60 dní predo dňom voľby.
(2) Volebné obvody pre voľby do Slovenskej národnej rady sa vytvárajú tak, aby na každého poslanca Slovenskej národnej rady pripadal približne rovnaký počet obyvateľov.
(3) Volebné obvody sa vytvárajú tak, aby neprekračovali hranice krajov a hlavného mesta Slovenskej socialistickej republiky Bratislavy.
(1) Na prijímanie hlasovacích lístkov a na sčítanie hlasov sa vytvárajú v obciach volebné okrsky.
(2) Volebné okrsky a volebné miestnosti pre každý okrsok určí rada miestneho národného výboru najneskôr 30 dní predo dňom voľby.
(3) Volebný okrsok sa vytvorí spravidla tak, aby zahŕňal asi 1 000 voličov. Pre vzdialené časti obce možno vytvoriť samostatné volebné okrsky, ak je v nich aspoň 50 voličov.
(4) Osobitné volebné okrsky môžu byť vytvorené v nemocniciach, v pôrodniciach, v sanatóriách, v ústavoch sociálnej starostlivosti, v podobných ústavoch a zariadeniach alebo v ich častiach, ale len vtedy, ak je tam aspoň 50 voličov.
(6) Osobitné volebné okrsky môžu byť vytvorené aj na československých zastupiteľských úradoch a lodiach.
(7) Ak sa konajú voľby do Slovenskej národnej rady súčasne s voľbami do ostatných zastupiteľských zborov, sú volebné okrsky pre tieto voľby spoločné.
(1) Voľby do Slovenskej národnej rady riadi Slovenská volebná komisia Národného frontu. Na území jednotlivých krajov riadia voľby do Slovenskej národnej rady krajské volebné komisie Národného frontu, na území hlavného mesta Slovenskej socialistickej republiky Bratislavy Mestská volebná komisia Národného frontu. Ustanovenia tohto zákona o krajských volebných komisiách Národného frontu platia obdobne pre Mestskú volebnú komisiu Národného frontu v Bratislave.
(2) Voľby do Slovenskej národnej rady v jednotlivých volebných obvodoch riadia obvodné volebné komisie.
(4) Volebné komisie sa utvoria zo zástupcov Komunistickej strany Československa, iných politických strán a spoločenských organizácií združených v Národnom fronte.
(1) Slovenskú volebnú komisiu Národného frontu volí Ústredný výbor Národného frontu Slovenskej socialistickej republiky najneskôr 55 dní predo dňom voľby.
a) dozerá na presné dodržiavanie predpisov o voľbách,
b) zabezpečuje vyhotovenie hlasovacích lístkov a určuje vzory zápisnice obvodných volebných komisií o registrácii kandidátov, zápisnice okrskových volebných komisií o hlasovaní, zápisnice obvodných volebných komisií o výsledku hlasovania a osvedčenia o zvolení za poslanca,
c) sústreďuje prehľad o kandidátoch registrovaných v obvodných volebných komisiách,
d) rozhoduje o sťažnostiach na nesprávny postup krajských volebných komisií Národného frontu a o odvolaniach proti ich rozhodnutiam,
e) zisťuje a uverejňuje výsledky volieb do Slovenskej národnej rady,
f) odovzdá spisy o voľbách Mandátovému a imunitnému výboru Slovenskej národnej rady.
(1) Krajskú volebnú komisiu Národného frontu volí príslušný orgán Národného frontu najneskôr 55 dní predo dňom voľby.
(2) Krajská volebná komisia Národného frontu sa skladá z predsedu, podpredsedu, tajomníka a z potrebného počtu ďalších členov. Táto komisia a) dozerá na presné dodržiavanie predpisov o voľbách, b) sústreďuje prehľad o kandidátoch registrovaných v obvodných volebných komisiách a odovzdáva ho Slovenskej volebnej komisii Národného frontu, c) oznamuje výsledky volieb v kraji Slovenskej volebnej komisii Národného frontu, d) rozhoduje o sťažnostiach na nesprávny postup obvodných volebných komisií a o odvolaniach proti ich rozhodnutiam, e) plní ďalšie úlohy, ktorými ju poverí Slovenská volebná komisia Národného frontu.
(3) Ak sa konajú voľby do Slovenskej národnej rady súčasne s voľbami do národných výborov, plní úlohy tejto komisie volebná komisia Národného frontu, ktorá riadi voľby do krajského národného výboru.
(1) Rada krajského národného výboru a Rada Národného výboru hlavného mesta Slovenskej socialistickej republiky Bratislavy zriadi na návrh príslušného orgánu Národného frontu najneskôr 50 dní predo dňom voľby pre každý volebný obvod obvodnú volebnú komisiu.
(2) Obvodná volebná komisia sa skladá z predsedu, podpredsedu, tajomníka a z potrebného počtu ďalších členov.
a) dozerá na presné dodržiavanie predpisov o voľbách do Slovenskej národnej rady,
b) registruje kandidátov Národného frontu na poslancov Slovenskej národnej rady,
d) dozerá na priebeh volieb, zisťuje výsledky volieb vo volebnom obvode a spíše o tom zápisnicu, ktorú predloží krajskej volebnej komisii Národného frontu,
e) rozhoduje o sťažnostiach na nesprávny postup okrskových volebných komisií,
f) vydá zvolenému kandidátovi osvedčenie o jeho zvolení za poslanca Slovenskej národnej rady,
g) odovzdá spisy o voľbách do úschovy krajskému národnému výboru alebo Národnému výboru hlavného mesta Slovenskej socialistickej republiky Bratislavy.
(1) Pre každý volebný okrsok zriadi rada miestneho národného výboru na návrh príslušného orgánu Národného frontu najneskôr 30 dní predo dňom voľby okrskovú volebnú komisiu.
(2) Okrsková volebná komisia sa skladá z predsedu, podpredsedu, tajomníka a zo 4 až 8 ďalších členov. Vo volebných okrskoch, ktoré majú menej ako 300 voličov, má okrsková volebná komisia popri predsedovi a tajomníkovi 2 alebo 3 ďalších členov.
(3) Ak sa konajú voľby do Slovenskej národnej rady súčasne s voľbami do ostatných zastupiteľských zborov, zriaďuje sa pre volebný okrsok iba jedna okrsková volebná komisia.
Okrsková volebná komisia a) dozerá na správne odovzdávanie hlasovacích lístkov a stará sa o zachovávanie poriadku vo volebnej miestnosti, b) sčítava hlasy a spíše o priebehu voľby a o hlasovaní zápisnicu, ktorú predloží bez meškania príslušnej obvodnej volebnej komisii, c) odovzdá spisy o voľbách do úschovy okresnému národnému výboru.
(1) Kandidáti pre voľby do Slovenskej národnej rady sú kandidátmi Národného frontu.
(2) Kandidátov navrhujú Komunistická strana Československa a iné politické strany a spoločenské organizácie združené v Národnom fronte. Kandidáti sú navrhovaní pre jednotlivé volebné obvody. Pre každý volebný obvod môže byť navrhnutý jeden alebo viac kandidátov.
(1) Príslušný orgán Národného frontu vykoná z navrhnutých kandidátov výber a prihlási ich na registráciu. Prihlášky na registráciu sa podávajú príslušnej obvodnej volebnej komisii najneskôr 30 dní predo dňom voľby.
(2) Kandidáti sú prihlasovaní na registráciu podľa volebných obvodov. Nikto nemôže byť kandidovaný vo viac ako v jednom volebnom obvode. K prihláške sa pripojí vyhlásenie kandidáta, že súhlasí so svojou kandidatúrou.
(3) Obvodná volebná komisia je povinná zaregistrovať všetkých riadne prihlásených kandidátov Národného frontu a oznámiť to najneskôr 25 dní predo dňom voľby krajskej volebnej komisii Národného frontu.
(4) Orgány Národného frontu oboznámia voličov na verejných schôdzach so zaregistrovanými kandidátmi.
(1) Každý zaregistrovaný kandidát musí byť uvedený na hlasovacích lístkoch.
(1) Deň volieb do Slovenskej národnej rady určí Predsedníctvo Slovenskej národnej rady najneskôr 60 dní vopred.
(2) Voľby do Slovenskej národnej rady sa konajú v ten istý deň na celom území Slovenskej socialistickej republiky.
(3) Voľby sa konajú v určený deň od siedmej hodiny do šestnástej hodiny. V hlavnom meste Slovenskej socialistickej republiky Bratislave, v mestách, ktoré sú sídlami krajských a okresných národných výborov, ako aj vo všetkých obciach, ktoré majú aspoň 10 000 obyvateľov, sa konajú voľby v určený deň od siedmej hodiny do dvadsiatej hodiny. Pokiaľ to miestne potreby vyžadujú, môže rada miestneho národného výboru určiť začiatok volieb na skoršiu hodinu.
(4) Ak sa konajú voľby vo dvoch dňoch, určí sa začiatok volieb na štrnástu hodinu a koniec volieb na dvadsiatu druhú hodinu prvého dňa. Druhého dňa sa začínajú voľby o siedmej hodine a končia sa o štrnástej hodine; pokiaľ to miestne potreby vyžadujú, môže rada miestneho národného výboru určiť začiatok volieb na skoršiu hodinu.
(1) Okrsková volebná komisia informuje voličov v posledných 15 dňoch predo dňom volieb o čase a mieste volieb.
(2) V obciach, v ktorých je viac ako 5 000 osôb zapísaných do zoznamov voličov, zabezpečí okrsková volebná komisia, aby pre každého voliča bol vyhotovený legitimačný lístok, v ktorom sú uvedené potrebné údaje o voľbách. Súčasne zariadi, aby legitimačný lístok bol dodaný voličovi do bytu. Miestny národný výbor môže určiť, že sa rovnako postupuje aj v obci, ktorá má menej ako 5 000 zapísaných voličov.
(1) Predseda okrskovej volebnej komisie skontroluje pred začatím voľby za prítomnosti členov komisie volebnú schránku a zapečatí ju. Skontroluje tiež, či je pripravený zoznam voličov a hlasovacie lístky. Potom sa prikročí k hlasovaniu.
(2) Ak sa konajú voľby vo dvoch dňoch, zabezpečí predseda okrskovej volebnej komisie, aby po skončení volieb prvého dňa bola volebná schránka bezpečne uložená a zapečatená tiež tak, aby bolo znemožnené vkladať do volebnej schránky hlasovacie lístky.
(2) Volič po príchode do volebnej miestnosti odovzdá legitimačný lístok a po zázname v zozname voličov dostane hlasovací lístok. Ak volič nemá legitimačný lístok a žiaden z členov okrskovej volebnej komisie ho nepozná, komisia požiada, aby volič preukázal svoju totožnosť.
(3) Voliča, ktorý sa ustanovil do volebnej miestnosti s voličským preukazom, zapíše okrsková volebná komisia do zoznamu voličov. Záznam podpíše predseda a tajomník okrskovej volebnej komisie; voličský preukaz sa pripojí.
(4) Volič hlasuje tým, že vloží hlasovací lístok do volebnej schránky.
(1) V priestore určenom na úpravu hlasovacích lístkov ponechá volič na hlasovacom lístku meno a priezvisko kandidáta, na ktorého hlasuje; meno a priezvisko kandidáta, na ktorého nehlasuje, prečiarkne.
(2) Volič, ktorý nemôže sám upraviť hlasovací lístok pre telesnú chybu alebo preto, že nemôže čítať alebo písať, má právo vziať so sebou do priestoru určeného na úpravu hlasovacích lístkov iného voliča, aby zaňho hlasovací lístok upravil.
V miestnosti, kde okrsková volebná komisia sčítava hlasy, majú právo byť prítomní členovia volebných komisií Národného frontu, prípadne obvodných volebných komisií. Ďalej môžu byť prítomní zástupcovia politických strán a spoločenských organizácií združených v Národnom fronte, zástupcovia tlače a ostatných hromadných informačných prostriedkov splnomocnení na to Slovenskou volebnou komisiou Národného frontu alebo krajskou volebnou komisiou Národného frontu.
(1) Po otvorení volebnej schránky sčíta okrsková volebná komisia hlasovacie lístky, porovná počet odovzdaných hlasovacích lístkov s počtom osôb, ktorým boli vydané hlasovacie lístky podľa zoznamu voličov, zistí počet hlasov odovzdaných pre každého kandidáta a výsledok zapíše do zápisnice o hlasovaní.
(2) Ak ponechal volič na hlasovacom lístku viac ako jedného kandidáta, považuje sa hlasovací lístok za odovzdaný pre kandidáta podľa poradia na hlasovacom lístku.
(1) Okrsková volebná komisia vyhotoví o priebehu voľby a o hlasovaní osobitnú zápisnicu; zápisnicu podpíše predseda, tajomník a ostatní členovia komisie.
(2) V zápisnici okrskovej volebnej komisie o hlasovaní sa musí uviesť:
b) celkový počet voličov vo volebnom okrsku zapísaných v zozname voličov,
(1) Po sčítaní hlasov a podpísaní zápisnice o hlasovaní ohlási predseda okrskovej volebnej komisie výsledok hlasovania a zápisnicu o hlasovaní zašle bez meškania obvodnej volebnej komisii.
(2) Okrsková volebná komisia zapečatí odovzdané hlasovacie lístky a zašle ich spolu s ostatnými volebnými spismi okresnému národnému výboru do úschovy.
(1) Obvodná volebná komisia vyhotoví zápisnicu o výsledku hlasovania vo volebnom obvode; zápisnicu podpíše predseda, tajomník a ostatní členovia komisie.
(2) V zápisnici obvodnej volebnej komisie o výsledku hlasovania sa musí uviesť:
c) celkový počet osôb zapísaných v zoznamoch voličov vo volebnom obvode,
(3) Po podpísaní zápisnice o výsledku hlasovania zašle ju predseda obvodnej volebnej komisie ihneď krajskej volebnej komisii Národného frontu.
Slovenská volebná komisia Národného frontu uverejní výsledky volieb do Slovenskej národnej rady.
(1) Zvolený je kandidát, vo volebnom obvode ktorého sa hlasovania zúčastnila nadpolovičná väčšina voličov zapísaných do zoznamov voličov a ktorý dostal nadpolovičnú väčšinu platných hlasov.
(2) Obvodná volebná komisia vydá zvolenému kandidátovi osvedčenie o zvolení za poslanca Slovenskej národnej rady.
(1) Ak nebol kandidát vo volebnom obvode zvolený (§ 44 ods. 1), poznamená to obvodná volebná komisia výslovne v zápisnici o výsledku hlasovania a oznámi to krajskej volebnej komisii Národného frontu. Obvodná volebná komisia zabezpečí vykonanie novej voľby najneskôr do 14 dní po prvých voľbách.
(2) Nová voľba sa vykonáva na podklade zoznamov voličov zostavených pre prvé voľby a primerane podľa ustanovení tohto zákona.
Platnosť voľby poslancov Slovenskej národnej rady overí na svojej ustavujúcej schôdzke Slovenská národná rada na návrh svojho Mandátového a imunitného výboru.
(1) Poslanec, ktorý prestal byť voliteľný, stráca mandát. Stratu mandátu vysloví na návrh svojho Mandátového a imunitného výboru Slovenská národná rada.
(2) Poslanec sa môže svojho mandátu vzdať. Jeho rezignáciu berie na vedomie Predsedníctvo Slovenskej národnej rady.
(1) Poslanec, ktorý sklamal dôveru voličov alebo ktorý sa dopustil činu nedôstojného funkcie poslanca, môže byť kedykoľvek odvolaný.
(2) Návrh na odvolanie poslanca podáva príslušný orgán Národného frontu. Oznámi návrh poslancovi, o odvolanie ktorého ide, s uvedením dôvodov. Poslanec má právo k návrhu sa ústne alebo písomne vyjadriť.
(3) Návrh na odvolanie predloží príslušný orgán Národného frontu Predsedníctvu Slovenskej národnej rady.
(4) Predsedníctvo Slovenskej národnej rady zabezpečí, aby na prerokovanie návrhu na odvolanie poslanca boli zvolané verejné schôdze voličov vo volebnom obvode. O návrhu na odvolanie poslanca rozhodujú voliči na týchto schôdzach verejným hlasovaním.
(1) Ak z akéhokoľvek dôvodu zanikol mandát poslanca, vyhlási Predsedníctvo Slovenskej národnej rady doplňovacie voľby a určí deň ich konania.
(2) Doplňovacie voľby sa konajú najneskôr do 90 dní po tom, čo zanikol mandát poslanca.
(3) Pre doplňovacie voľby platia ustanovenia tohto zákona, pričom lehoty môžu byť primerane skrátené.
(4) Pre riadenie doplňovacích volieb môže Ústredný výbor Národného frontu Slovenskej socialistickej republiky zvoliť na celé volebné obdobie Slovenskej národnej rady Slovenskú volebnú komisiu Národného frontu.
(5) Doplňovacie voľby netreba konať v poslednom roku pred skončením volebného obdobia.
Výdavky spojené s voľbami do Slovenskej národnej rady sa uhrádzajú zo štátneho rozpočtu Slovenskej socialistickej republiky.
Zrušuje sa zákon Slovenskej národnej rady č. 35/1964 Zb. o voľbách do Slovenskej národnej rady v znení zákona Slovenskej národnej rady č. 48/1966 Zb.
*) Ustanovenia §10 a 499 Občianskeho zákonníka č. 40/1964 Zb.

References: § 9
 § 12
 § 22
 § 28
 § 48
 § 52
 súd 
 §10